Wen ’n troue ter waarde van R170 000Foto: Pixabay Ken jy ŉ paartjie wat onlangs verloof geraak het of wat jare lank al verloof is, maar vir wie dit om verskeie redes net nie moontlik is om voor die kansel te staan nie? Miskien is dit twee mense met ŉ besondere liefdesverhaal of wat onder moeilike omstandighede gebuk gaan? As jy so ŉ paartjie ken, of dit nou jou broer of suster, beste vriende of jyself is, is dié kompetisie net vir jou. Maroela Media, Villa Rosa Wedding Venue (geleë in Pretoria-Noord) en verskeie diensverskaffers in die troubedryf span kragte saam om een paartjie se troudag ŉ werklikheid te maak. ŉ Paneel beoordelaars sal al die inskrywings oorweeg en ŉ top-tien saamstel. Maroela Media sal foto’s van dié tien publiseer en die publiek sal bepaal wie die kompetisie wen. Die publiek stem vir hul gunstelingpaartjie en die bruidspaar met die meeste stemme wen. Die sluitingsdatum vir inskrywings vir die kompetisie is 13 April 2020 en die wenner sal op 1 Mei 2020 gekontak word. Die wenners moet bereid wees om op 1 Augustus 2020 te trou. Foto: StockSnap/Pixabay Laat weet ons in 200 tot 250 woorde hoekom jy en jou aanstaande dié troue ter waarde van R170 000 verdien. Gaan volg dan die diensverskaffers op sosiale media en deel só in die opwinding van die kompetisie. Die kompetisie het gesluit.